stanford-oval/wikipedia huggingface dataset:
איוואן מרטוס
חייו

איוואן מרטוס נולד בכפר במחוז פולטבה באחוזה משפחתית. למד באקדמיה לציור וסיים אותה בשנת 1773. נשלח לאיטליה והמשיך בלימודי ציור ופיסול. בשנת 1779 חזר לסנקט פטרבורג והתמנה למורה לפיסול באקדמיה בה למד. לימד באקדמיה עד סוף חייו.
הקיסרים הרוסים הזמינו אצלו פסלים רבים. נפטר באפריל 1835 והוטמן במנזר אלכסנדר נבסקי.
עבודות מפורסמות

פסל נחושת של יוחנן המטביל ופסלים נוספים המוצבים בקתדרלת קאזאן בסנקט פטרבורג.
אנדרטת מינין ופוז'ארסקי בכיכר האדומה
פסלים של יקטרינה הגדולה, אלכסנדר הראשון
פסל של רישלייה באודסה
פסל של גריגורי פוטיומקין בחרסון
פסל של מיכאיל לומונוסוב בכפר מולדותו
אלופלורון

| אלופלורון |
| --- | --- |
 שלד של אלופלורון ממין Allopleuron hofmanni
תקופה
קרטיקון עליון-אוליגוקן 94.3–28.4 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים ימיים
תת־משפחה:: Allopleuroninae
סוג:: אלופלורון
מינים
 Allopleuron hofmanni  Allopleuron insulare  Allopleuron lipsiense  Allopleuron qazaqstanense
שם מדעי
 Allopleuron

אלופלורון (שם מדעי: Allopleuron) הוא סוג נכחד של צב ים שהתקיים במשך הקרטיקון העליון (הקנומן) עד לתקופת האוליגוקן לפני 94.3 עד 28.4 מיליון שנה מזמננו, והוא בין בעלי החיים הבודדים ששרדו את הכחדת הקרטיקון הגדולה. כמה חוקרים רואים בו סוג השייך למשפחה נפרדת, Pancheloniidae.
הוא תואר ב-1831 בידי החוקר הבריטי ג'ון אדוארד גריי ממאובנים שהתגלו ברחבי אירופה לרבות בגרמניה, הולנד, בלגיה, קזחסטן ובארצות הברית (באזורים בהם היה הים הפנימי המערבי), והוא התקיים רק באזור ההולארקטי. הסוג כלל 4 מינים.
מאפיינים

צב ימי קדום זה הגיע לאורך של 2 עד 2.5 מטרים והיה בעל כסות שריון רחבה יחסית, אך דקה יותר מאשר הצבים היבשתיים מהם התפתח. הוא ניזון ממדוזות, מטרף או מאצות ועשבי ים בדומה לצב ים ירוק מודרני. בדומה לצבי ים מודרניים הוא היה בעל סנפירים גדולים ורחבים, בעל זנב קצר ובעל לסת שרירית חסרת שיניים עם מקור נוקשה עם קצה מוארך אך המבנה הזכיר גם מינים מוקדמים כמו בני משפחת הפרוטוסטגיים. כנראה שהוא הטיל ביצים על החופים אך חי רוב זמנו בתוך הים.
למרות שריונו העבה הוא היה לטרף לזוחלי ים אחרים, כפי שנראה מסימני נשיכה גדולים שנגרמנו בידי מוסאזאורוס טורף.
איבאן פטר ואלקו

| --- | --- |
אין תמונה חופשית
 לידה:  25 ביולי 1912 בודפשט, האימפריה האוסטרו-הונגרית 
 פטירה:  13 בנובמבר 1987 (בגיל 75) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 מעסיק:  האוניברסיטה לטכנולוגיה ולכלכלה של בודפשט 
 פרסים והוקרה:  Puskás Tivadar Award (1967) 
 
איוון פטר ואלקו (במקור ויינפלד, בהונגרית: Valkó Iván Péter; בודפשט, 25 ביולי 1912 – בודפשט, 13 בנובמבר 1987) היה פיזיקאי יהודי-הונגרי מומר, מהנדס חשמל, דוקטור למדעים טכניים, ראש מחלקה באוניברסיטה, חבר האקדמיה ההונגרית למדעים. הוא אחיהם של הכימאי אימרה ואלקו ושל אישטוואן פאל ואלקו, מהנדס מכונות.
ביוגרפיה

איבאן פטר ואלקו נולד במשפחה יהודית כבנם של הפקיד הנריק ואלקו (ויינפלד) (1866–1936) ושל אנה סלשי (1880–1939). הוא סיים את לימודיו בבודפשט והמשיך את לימודיו באוניברסיטה וינה, במינכן ובשטוטגרט. בשנת 1935 קיבל תואר בהנדסה באוניברסיטה הטכנית בשטוטגרט. את דרכו המקצועית החל בשנת 1936 במעבדת המחקר של נורות ליבון וחשמל מאוחדת. בשנת 1939 הוטבל לדת הלותרנית.
אחרי מלחמת העולם השנייה יזם הקמת מכללה להכשרת מהנדסים באיגוד המקצועי של המהנדסים. בשנת 1963 הוא הפך לדוקטור למדעים טכניים. ואלקו היה ראש מחלקת באוניברסיטת בודפשט לטכנולוגיה ולכלכלה (BME) וחבר מייסד וחבר הנהלה של "האגודה המדעית לטלקומוניקציה ואינפורמטיקה" (HTE). הוא היה ממייסדי כתב העת המדעי של האגודה והיה דמות מרכזית בחטיבת המוליכים למחצה, חלוץ במחקר בהונגריה בנושא מעגלים משולבים. כראש המחלקה לשפופרות אלקטרוניות ולמוליכים למחצה באוניברסיטת בודפשט לטכנולוגיה ולכלכלה, ביצע מגוון רחב של פעילויות הוראה.
פרסים והוקרה

דרגת הארד של מסדר העבודה (1948)
פרס HTE טיבדאר פושקאש (1967)
פרס MTESZ (1973)
דרגת הכסף של מסדר העבודה (1974)
דוקטור לשם כבוד של האוניברסיטה הטכנית של דרזדן (1978)
פרס ברקהאוזן (1981)
דרג הזהב של מסדר העבודה (1987)
פרסומים

ינה הולו, קלמן מאגו, איבאן פטר ואלקו: יועץ הרדיו של טונגסרם (נורות ליבון וחשמל מאוחדת, 1944)
איבאן פטר ואלקו: טלפון וטלגרף (בודפשט, 1951)
איבאן פטר ואלקו: רעידות וגלים (בודפשט, 1951)
איבאן פטר ואלקו: החושים והטכנולוגיה שלנו (1954)
איבאן פטר ואלקו, ג'רג' הידאש : מבוא ליישום טרנזיסטורים (הוצאה טכנית, 1961)
איבאן פטר ואלקו: יסודות האלקטרו-אקוסטיקה (1963)
איבאן פטר ואלקו:שפופרות אלקטרוניות ומוליכים למחצה (ספר לימוד, 1968)
איבאן פטר ואלקו: תולדות מדעי המחשב (1987)
איבאן פטר ואלקו: מהפכת המיקרואלקטרוניקה (1887)
ספרי לימוד באוניברסיטה

ד"ר איבאן פטר ואלקו: שפופרות אלקטרונות ומוליכים למחצה 1. הוצאת ספרי לימוד, 1961.
לקריאה נוספת

נתוניו במוזיאון הספרותי פטפי
סקירת הפיזיקה
לקסיקון ביוגרפי הונגרי. עורכת ראשית אגנש קניירש. 1994.ISBN 963-05-6422-X
טכנולוגיית טלקומוניקציה
לוח שנה של מלומדים
איבן פטר וולקו (20 בנובמבר 1987) מהנדס העתיד, כרך 34
הערות שוליים

↑  "Születési bejegyzése a Budapest VI. kerületi polgári születési akv. 2133/1912. folyószáma alatt".
↑  "Elhunyt Valkó Iván Péter". Magyar Nemzet. p. 9.
↑  "Születési bejegyzése a Budapest VI. kerületi polgári születési akv. 2133/1912. folyószáma alatt".
| --- | --- |
בקרת זהויות :  ISNI: 0000 0000 7938 0077  VIAF: 121496986   WorldCat (עם VIAF): 121496986
אדם סאווג'

| --- | --- |

סאווג' בכנס Phoenix Fan Fusion, מאי 2019
 לידה:  15 ביולי 1967 (בן 57) ניו יורק, ארצות הברית 
 מדינה:  ארצות הברית ארצות הברית
 מקום מגורים:  סן פרנסיסקו 
 השכלה:  בית הספר לאמנויות ע"ש טיש 
 תקופת הפעילות:  מ-ילדוּת
 עיסוק:  מעצב, יוצר רב־תחומי, בנאי דגמים, מנחה תוכניות טלוויזיה וכנסים, מרצה, אנימטור, שחקן, מחנך, מדבב
 השקפה דתית:  אתאיזם 
 בת זוג:  ג'וליה וורד (מאז 2004)
 מספר צאצאים:  2
 פרסים והוקרה:  הומניסט השנה (2017)  פרס המלך הוא עירום (2018)  פרס היינץ אוברהומר (2018) 
 adamsavage.com www.tested.com
 
אדם ויטני סאווג' (באנגלית: Adam Savage‏; נולד ב-15 ביולי 1967) הוא מעצב ויוצר רב־תחומי, בנאי דגמים, מנחה ומפיק תוכניות טלוויזיה, מנחה כנסים, מרצה, אנימטור, שחקן, מחנך, מדבב ויוצר אפקטים מיוחדים אמריקאי, הידוע בעיקר כמנחה-שותף לשעבר (לצד ג'יימי היינמן (אנ')) בערוץ דיסקברי, שם כיכב בסדרות "מכסחי המיתוסים" ו-"Unchained Reaction" (אנ'). עבודות הדגמים שלו הופיעו בסרטים מפורסמים, כולל "מלחמת הכוכבים: פרק 2 – מתקפת המשובטים" ו-"The Matrix Reloaded". בנוסף גם הנחה את תוכנית הטלוויזיה "Savage Builds", שהוצגה לראשונה בערוץ המדע של חברת דיסקברי, ב-14 ביוני 2019. הוא פעיל בעיקר בפלטפורמה Adam Savage's Tested (אנ') הכוללת אתר אינטרנט וערוץ יוטיוב.
ראשית חייו

סאווג' נולד בעיר ניו יורק וגדל בצפון טֶריטאון (אנ') שבניו יורק (שמה שוּנה ל-Sleepy Hollow בשנת 1996). למד בתיכון סליפי־הולו עד שנת 1985. סבו מצד אמו, קושמן האגנסן, היה מנתח פורץ דרך בניתוחי סרטן השד. אביו, ויטני לי סאווג' (1928–1998), היה צייר, קולנוען ואנימטור הידוע בעבודתו ב"רחוב סומסום". עבודותיו מוצגות באוסף הקבוע של "מרכז החֵמָר" בצ'ארלסטון, מערב וירג'יניה. וויטני לי נודע גם בבימוי הסרט הקצר המחתרתי מ-1969 "מיקי מאוס בווייטנאם" (אנ'). אמו קארן הייתה פסיכותרפיסטית. סאווג' היה הילד החמישי מתוך שישה ילדים. ארבעת הילדים הגדולים ממנו הגיעו מנישואים קודמים של הוריו. יש לו שני אחים גדולים, שתי אחיות גדולות ואחות צעירה אחת. אחותו קייט סאווג' היא גם אמנית.
סאווג' החל לשחק כבר בילדותו ולמד במשך חמש שנים בבית ספר למשחק. הוא ביצע דיבוב דמויות מונפשות שיצר אביו עבור "רחוב סומסום". כמו כן גילם את הנער ג'ימי של מר וויפל, בפרסומת ליצרנית נייר הטואלט צ'ארמין, וצעיר טובע שניצל על ידי מציל, בקליפ של בילי ג'ואל מ-1985 של השיר "You're Only Human" (אנ').
סאווג' נטש את המשחק כשהיה בן 19. לדבריו: "עברתי הלאה לטובת עשיית דברים עם הידיים שלי". הוא מתאר את "מכסחי המיתוסים" כ"נישואים מושלמים של שני דברים, ביצוע ואפקטים מיוחדים". כנער בסליפי־הולו, סאווג' ביקר לעיתים קרובות בחנות האופניים המקומית כדי לתקן תקרי צמיגים. בחנות למד כיצד לבצע את התיקונים בעצמו. "מהניסיון הזה", אמר סאווג', "הבנתי שאפשר לפרק אופניים ולהרכיב אותם בחזרה וזה לא כל כך קשה... אני בונה ומחבר אופניים מאז".
סאווג' שבר את צווארו ביום הולדתו השמונה עשרה בתאונת שחייה, פציעה שהוא שרד מבלי לסבול מהשלכות ארוכות טווח.
קריירה > מכסחי המיתוסים

בין השנים 2003-2016 הנחה סוואג', יחד עם שותפו ג'יימי היינמן, את הסדרה "מכסחי המיתוסים" ששודרה בערוץ דיסקברי. תפקידם היה להפריך מיתוסים או לאששם באמצעות ניסויים והדגמות בקנה מידה משתנה. בניגוד לאופיו המאופק של היינמן, סוואג' היה דמות אנרגטית ומשעשעת. רוברט לי היה קריין התוכנית, והחל מהעונה השנייה הצטרפו אליהם חברי הצוות של היינמן: קארי ביירון, טורי בלצ'י, סקוטי צ'פמן וגרנט אימהרה.
בשנת 2019 הנחה סוואג' את סדרת הספין-אוף .Mythbusters Jr (אנ'), בהשתתפות צוות של בני נוער בעלי אוריינטציה מדעית, טכנולוגית, הנדסית ומתמטית.
קריירה > עבודה אחרת

בשנת 2019 פרסם סאווג' את ספרו הראשון "Every Tool's a Hammer: Life Is What You Make It", בו הציג את גישתו לייצור.
חיים אישיים

סאווג' התחתן עם ג'וליה וורד ב-11 בספטמבר 2004. הוא מרכיב מכשירי שמיעה בשתי האוזניים עקב אוטוסקלרוזיס מולדת.
בסוף שנות ה-80, סאווג' גר בשדרה השמינית וברחוב קרול בפארק סלופ, ברוקלין. מאוחר יותר הוא עבר לגור עם הוריו למשך פחות משנה, ועבד בחברת עיצוב גרפי במנהטן. חבר קרוב שהתגורר ברחוב ברודריק בסן פרנסיסקו, ביקש ממנו להפוך לשותף שלו, וסאווג' עבר לסן פרנסיסקו באוגוסט 1990. הוא ממשיך להתגוור בסן פרנסיסקו, נכון ל-2024.
סאווג' הצהיר בפומבי שהוא אתאיסט. בסרטון יוטיוב מתאריך 14 בדצמבר 2020, סאווג' הצהיר שהוא חיתן בין 20 ל-25 זוגות במהלך 25 שנה, ורמז שהוא היה כומר מוסמך בכנסיית החיים האוניברסלית, קבוצה שהאמונה היחידה שלה היא "עשה את זה נכון".
לסאווג' יש עניין לאורך כל חייו, בהכנת תחפושות ובקוספליי: "אני זוכר שאמא שלי הביאה לי תחפושת של לסתות כשמלתעות יצאו... ולבשה תחפושת של באטמן. בזמן ההוא, כולם התחפשו לנוודים". הוא שואף לאותנטיות בתלבושות שלו. בזמן לימודיו בתיכון, הוא ואביו הכינו חליפת שריון מפח גג אלומיניום, עם 700 מסמרות. סאווג' סיפר: "לבשתי אותו לבית הספר והתעלפתי מתשישות חום בשיעור מתמטיקה. התעוררתי במשרדה של האחות והדבר הראשון שאמרתי היה, איפה השריון שלי?".
ביוני 2020, אחותו הצעירה של סאווג', מירנדה פאצ'יאנה, הגישה נגדו תביעה משפטית בטענה שסאווג' אנס אותה שוב ושוב כששניהם היו ילדים. סאווג' הגיב: "אמנם אני מקווה שאחותי תקבל את העזרה שהיא צריכה כדי למצוא שלווה, אבל זה צריך להסתיים. במשך שנים רבות, היא תקפה אותי ואת בני משפחתי האחרים, ללא הפוגה, ושיקרה באוזני כל מי שהקשיב [...] אני אלחם בתביעה חסרת היסוד והפוגענית הזו ואפעל להפסיק את זה אחת ולתמיד". אמם של האחים יצאה להגנתו של אדם ואמרה: "זה מאוד עצוב לי להגיד את זה, אבל הבת שלי סובלת מאתגרים קשים בבריאות נפשה, וזה הרסני שהיא מעבירה את אדם ואת כל המשפחה שלנו בזה. אדם הוא אדם טוב, ואני תומכת בו לחלוטין." התביעה הוכרעה בגישור ב-24 במאי 2021 ונדחתה ב-25 במאי 2021. פרטי ההסדר לא פורסמו. פאצ'יאנה הסירה את הפוסט המקורי בבלוג שלה, שהקדים את תביעתה המשפטית נגד סאווג'.
אלופיטאי

| --- | --- |

 מדינה:  צרפת צרפת
 קולקטיב:  ואליס ופוטונה ואליס ופוטונה
 צ'יפדום:  אלו (אנ')
 אוכלוסייה:  ‏
  ‑ בכפר:  1 (2018)
 קואורדינטות:  14°19′42″S 178°03′32″W﻿ / ﻿14.3283°S 178.059°W﻿ / -14.3283; -178.059 
 אזור זמן:  UTC +12
  מפת מיקום  מפה מפורטת   (למפת ואליס ופוטונה מוגדלת) מאטה אוטו ליווהאלופיטאי(למפת ואליס ופוטונה רגילה) מאטה אוטו ליווהאלופיטאי(למפת פוטונה רגילה) אלופיטאי(למפת פוטונה מוגדלת) אלופיטאי  he tabBackground:;tabBorder:#aaa;defaultTab:0;
 
אלופיטאי (בצרפתית: Alofitai) הוא הכפר המיושב היחיד באי אלופי שהוא חלק מהקולקטיב מעבר לים ואליס ופוטונה, שהוא שטח השייך לצרפת.
בעבר הכפר היה מיושב, אך במאה ה-18, אוכלוסיית הכפר כמעט ונכחדה. קיימות מספר השערות לסיבת הכחדת אוכלוסיית הכפר: או בגלל הוריקן שהשמיד את היבול, ולכן תושבי האי השכן פוטונה, שהיו קניבלים, אכלו את תושבי הכפר, סמוך לשנת 1800, או בגלל הגירה של תושבי הכפר עקב מחסור במי שתייה זמינים.
במפקד האוכלוסין משנת 2008 בכפר היה רק תושב קבע אחד, וכך גם במפקד האוכלוסין בשנת 2013 ובשנת 2018 מלבד תושב הקבע, לחלק מהמשפחות שגרות בדרום פוטונה (שרחוק רק 2 ק"מ) יש שדות באי והם מגיעות לעבד אותם ולקטוף את התוצרת מספר פעמים בשבוע.
בכפר קיימת גם כנסייה.
הערות שוליים

1 2  מפקד האוכלוסין ב-2018
↑  Pacific Islands Vol.3 (western Pacific) עמוד 294
↑  Wallis & Futuna Business Law Handbook: Strategic Information and Laws עמוד 39
↑  מפקד האוכלוסין ב-2008
↑  מפקד האוכלוסין ב-2013
↑  תמונה של הכנסייה בגוגל מפות
↑  Clocher d'une église de France : INSEE 98611 - Alo
ערך זה הוא קצרמרבנושא יישובים. אתם מוזמנים לתרום לוויקיפדיה ו.
אל בנקו

אל בנקו (בספרדית: El Banco) היא עיר שנמצאת במחוז מגדלנה שבקולומביה.
גאוגרפיה

אל בנקו נמצאת כ-462 ק"מ מעיר הבירה בוגוטה וכ-245 ק"מ מבירת המחוז סנטה מרתה.
אקלים

הטמפרטורה הממוצעת היא 26 מעלות צלזיוס. החודש הכי חם הוא מרץ (28 מעלות צלזיוס). החודש הכי קר הוא אפריל (24 מעלות צלזיוס). כמות המשקעים הממוצעת היא 2,071 מילימטרים בשנה. חודש אוקטובר הוא החודש שיש בו הכי הרבה גשם (338 מ"מ גשם), וחודש ינואר הוא החודש שיש בו הכי פחות גשם (20 מ"מ גשם).
תנועה ותחבורה

העיר ממוקמת ליד הכבישים 43 ו-78.
כלכלה

כלכלת העיר מבוססת על דיג, חקלאות, גידול בקר וייצור עופות.
הערות שוליים

1 2  El Banco (Municipality, Colombia) - Population Statistics, Charts, Map and Location, citypopulation.info
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
↑  Nuestro Municipio, web.archive.org, ‏2016-02-03
| --- | --- |
בקרת זהויות :  NLI: 987007567056405171  LCCN: n83226329  MusicBrainz: 8440c559-3425-4b6e-8d4d-577267d691ba  VIAF: 130228966   WorldCat (עם VIAF): 130228966 
ערך זה הוא קצרמרבנושא יישובים בקולומביה. אתם מוזמנים לתרום לוויקיפדיה ו.
אורי שטרית (כדורגלן)

אורי שטרית (נולד ב-21 בינואר 1986) הוא כדורגלן עבר ישראלי ששיחק בעמדת המגן השמאלי.
קריירה

שטרית פתח בעמדת המגן השמאלי במכבי תל אביב בתחילת עונת 2006/2007 של ליגת העל, בהדרכתו של המאמן אלי כהן. בעונה שלאחר מכן סבל שטרית ממספר פציעות, אך היה חלק מסגל נבחרת ישראל הצעירה, במדיה ערך בסך הכל 6 הופעות.
בעונת 2008/2009 הפך שטרית לשחקן הרכב קבוע במכבי תל אביב, עמה זכה בגביע הטוטו של אותה עונה. במחזור ה-31 של עונת 2009/2010 הוא הבקיע את שער הבכורה שלו בקריירה, נגד בית"ר ירושלים.
בעונת 2010/2011 הושאל שטרית לעירוני קריית שמונה, ועמה זכה פעם נוספת בגביע הטוטו. בקיץ 2011 עבר לשחק בבני סכנין.
לקראת עונת 2012/2013 הושאל שטרית שוב הפעם למכבי נתניה, ובתום העונה ירד עם הקבוצה לליגה הלאומית. לקראת עונת 2013/2014 הושאל להפועל רמת השרון לעונה אחת, ובסופה ירד עמה לליגה הלאומית ועזב את המועדון.
לקראת עונת 2014/2015 חתם שטרית שוב במכבי נתניה, לאחר שעלתה בחזרה לליגת העל. ב-14 במרץ 2015 כבש את שער הבכורה שלו בקבוצה, בניצחון 2–3 על מ.ס. אשדוד. בסך הכל ערך 14 הופעות בליגה בעונה זו, בהן כבש שער אחד.
ב-15 ביולי 2015 חתם שטרית לעונה אחת בקבוצת הפועל כפר סבא, העולה החדשה לליגת העל. ב-7 ביוני 2016 פרש ממשחק פעיל בגיל 30 בעקבות פציעה.
אליזבת פון איקן

| --- | --- |
אין תמונה חופשית
 לידה:  18 ביולי 1862 מילהיים על הרוהר, הרפובליקה הפדרלית של גרמניה 
 פטירה:  21 ביולי 1940 (בגיל 78) פוטסדאם, גרמניה הנאצית 
 תחום יצירה:  ציור 
 זרם באמנות:  אימפרסיוניזם, אסכולת ברביזון 
 הושפעה על ידי:  Edmond Yon 
 
אליזבת פון איקן (בגרמנית: Elisabeth von Eicken;‏ 18 ביולי 1862 – 21 ביולי 1940) הייתה ציירת נוף גרמנית.
ביוגרפיה

אליזבת פון איקן נולדה כבתם השלישית של הרמן וילהלם פון איקן (1816–1873) ואנה אליזבת בורכרס (1836–1916) במילהיים על הרוהר. היא למדה בליציאום העירוני "לואיסנשול" בעיר הולדתה בשנים 1871 עד 1878. לאחר לימודיה במראנו, מנטון, ז'נבה וברלין המשיכה את הכשרתה בפריז אצל אדמונד יון. בתקופה זו היא הושפעה מאוד, בציור הנוף שלה, מאסכולת ברביזון ומאלפרד סיסלי.
משנת 1894 עבדה כפרילנסרית במושבת האמנים בארהנסופ ובברלין-גרונוולד. בשנת 1894 היא בנתה בית בארנשופ, שם הייתה קרובה למייסדי מושבת האמנים, ביניהם פאול מילר-קמפף, פרידריך וכנהוזן, אנה גררסהיים ופריץ גריבה.
בברלין היא הציגה באופן קבוע, משנת 1894, בתערוכת האמנות הגדולה בברלין, וגם בתערוכות אמנות בינלאומיות, כולל במינכן, פריז וסנט לואיס. היא הייתה חברה באיגוד אמניות האישה בברלין ובקואופרטיב הכללי לאמנויות גרמניות.
בשנת 1895 התחתנה עם הנרי אדלר פון פאפה, בעל אחוזה במקלנבורג. אפילו במהלך הנישואין, כשילדה שתי בנות ובן, היא נותרה פעילה אמנותית והמשיכה להשתמש בשם נעוריה פון איקן. אחוזת בעלה נמכרה בשנת 1905 ומאז המשפחה גרה בברלין-גרונוולד.
אליזבת פון איקן עסקה גם בתחומי אמנות אחרים: בקרמיקה, בצביעת חרסינה ובריהוט חדרים. בתערוכה העולמית בסנט לואיס שנערכה ב-1904 קיבלה מדליית זהב עבור מספר עבודות.
היא נפטרה בשנת 1940 ולבקשתה נקברה בבית העלמין בארנשופ.
גלריה

בית בחורף
נוף סתווי
טחנת רוח
הערות שוליים

↑  Ulrich Thieme, Felix Becker at all (1914). Allgemeines Lexikon der Bildenden Künstler von der Antike bis zur Gegenwart (in German). Vol. 10. E. A. Seemann, Leipzig. p. 43.
↑  Grosse Berliner Kunstausstellung, Kataloge, web.archive.org, ‏2014-10-22
| --- | --- |
בקרת זהויות :  GND: 123329906  ISNI: 0000 0000 5259 8834  LCCN: nr2002032645  RKD: 25764  ULAN: 500431945  VIAF: 20586216   WorldCat (עם VIAF): 20586216
אלופי ההפלות (סרט)

.
| --- | --- |

 מבוסס על:  סוף המסע 
 בימוי:  ג'ק גולד 
 הופק בידי:  ז'א רויטפלד 
 תסריט:  האוורד ברקר 
 עריכה:  אן קוטס 
 שחקנים ראשיים:  מלקולם מקדואל  כריסטופר פלאמר סיימון וורד  פיטר פירת'  ג'ון גילגוד  טרוור הווארד  ריצ'רד ג'ונסון ריי מילאנד דייוויד ווד
 מוזיקה:  ריצ'רד הארטלי 
 צילום:  גרי פישר 
 מדינה:  הממלכה המאוחדת, צרפת 
 חברה מפיצה:  EMI Films 
 שיטת הפצה:  וידאו על פי דרישה 
 הקרנת בכורה:  17 במאי 1976 
 משך הקרנה:  114 דק' 
 שפת הסרט:  אנגלית 
 סוגה:  סרט מלחמה, סרט דרמה, סרט המבוסס על יצירה ספרותית 
 דף הסרט ב־IMDb
 
אלופי ההפלות (באנגלית: Aces High) הוא סרט מלחמה בריטי משנת 1976. הסרט עוסק בקורותיה של טייסת קרב בריטית במלחמת העולם הראשונה, וכולל סצנות מרשימות של קרבות אוויר.
הסרט בכיכובו של מלקולם מקדואל בוים בידי ג'ק גולד על פי תסריט של הווארד ברקר.
תקציר העלילה

הסרט נפתח בהרצאתו של אלוף ההפלות, רב-סרן גרשהם, בפני כיתת תלמידים בבית הספר היסודי שבו למד בילדותו. בסצנה הבאה, המתרחשת בבסיס הטיסה שלו מקבל גרשהם קבוצת מגויסים חדשה ובהם סגן קרופט, אחיה של ארוסתו. גרשהם מתקשה להתמודד עם לחצי המלחמה והתפקיד ומנסה להתגבר עליהם באמצעות שתיית אלכוהול. הקושי מתגבר משמתברר לו כי כעת מוטלת עליו אחריות גם לקרובו הצעיר. הסרט עוקב אחרי תהליך ההתבגרות המהיר של קרופט הצעיר, מנער שאך סיים בית ספר תיכון ועד להפיכתו לטייס קרב. הסרט מסתיים באופן טרגי עם מותו בקרב של קרופט הצעיר.
מאפיינים

בצילומי הסרט נעשה שימוש בציוד, ביגוד ומתקנים הנראים זהים לחלוטין לאלה שהיו בשימוש בתקופת מלחמת העולם הראשונה. צילומי האווירה והיחסים בין הטייסים משקפים נאמנה את הלך הרוח של התקופה כולל הסצנות שבה העדיפו טייסים לקפוץ ממטוסים שנפגעו (ללא מצנח) ולא להישרף בהם חיים. למרות זאת ניתן להבחין בטעות היסטורית-מקצועית אחת כאשר בסרט מופיע מטוס דו מושבי אשר בתקופה זו לא היה בשימוש חיל האוויר הבריטי.
אלכסנדרו ג. גולסקו

אלכסנדרו ג. גולסקו (ברומנית: Alexandru G. Golescu;‏ 1819 - 15 באוגוסט 1881) היה מהפכן ופוליטיקאי רומני, שכיהן כשר דתות, שר אוצר, ראש ממשלה, שר הפנים ושר החוץ. הוא נודע גם בשמות "ארפילה" (Arăpilă) ו"נגרו" (Negru) ואפילו נהגו לכתוב את שמו "Alexandru Golescu-Negru".
לאחר סיום לימודי תיכון בבוקרשט, נסיכות ולאכיה, המשיך ללימודי הנדסה בפריז, צרפת, שם הוסמך כמהנדס. ב-11 באוגוסט 1839 ייסד בפריז, יחד עם יון גיקה ודומיטרו ברטיאנו את "החברה למען השכלת העם הרומני". גולסקו שב לרומניה ב-1840 ומילא תפקידים בירוקרטיים שונים. ב-1843 השתתף, יחד עם אחרים, בהקמת החברה המהפכנית הסודית "האחווה" (Frăția). ב-1944 חזר ללימודים בצרפת, לימודי היסטוריה וכלכלה.
באפריל 1848 היה מעורב בהכנת מהפכת 1848 (ולאכיה) ועם הקמת הממשלה הזמנית נשלח כסוכן שלה לקונסטנטינופול תחילה ולאחר מכן לפריז, שם נשאר לאחר דיכוי המהפכה. הוא חזר לנסיכות ולאכיה בנובמבר 1856 וב-1857 נבחר לאספה המכוננת. גם תחת שלטונו של אלכסנדרו יואן קוזה היה ציר בפרלמנט של נסיכות מולדובה ושר הדתות בין 11 באוקטובר 1859 ובין 28 במאי 1860,
תחת שלטונו של קרול הראשון, מלך רומניה, מילא תפקידי שרים ואפילו ראש ממשלה. לאחר שנכשל בהעברת חוק מסוים, הגיש את התפטרותו, אך המלך הטיל עליו להקים את הממשלה החדשה. המגעים להקמת הממשלה לא עלו יפה, לכן החליט לעזוב.
אום כולת'ום בנת מוחמד

| --- | --- |

 לידה:  603 מכה
 פטירה:  נובמבר 630 (בגיל 27 בערך) אל-מדינה
 מקום קבורה:  אל-בקיע 
 השקפה דתית:  אסלאם 
 בן או בת זוג:  עות'מאן בן עפאן (624–?)  Utaybah bin Abu Lahab 
 
אום כולת'ום בנת מוחמד (בערבית: أم كلثوم بنت محمد; 603 – 630) היא השלישית מבנותיו של מוחמד נביא האסלאם ואשתו ח'דיג'ה.
נישואים > הבעל הראשון

בשנת 610, התחתנה אום כולת'ום עם עותיבה בן אבו להב בן עבד אל-מוטליב, אך הנישואים שלהם מעולם לא התממשו. היא עדיין הייתה חיה בבית הוריה כאשר אביה החל לקרוא לאנשים אל האסלאם. בשנת 613, נוצר קרע בין אביה של אום כולת'ום לבין אביו של בעלה, דבר שהוביל לביטול הנישואים שלה. מאוחר יותר, כאשר מוחמד נשאל מדוע הוא הפריד את אום כולת'ום מעותיבה, ענה מוחמד "אללה לא התיר לי לחתן אותה עם אדם שלא הולך לגן העדן".
נישואים > הבעל השני

לאחר פטירתה של אחותה רוקיה, דבר שהותיר את עות'מאן אלמן, נישאה אום כולת'ום לעות'מאן. הנישואים נערכו בשנת 624, באוגוסט או ספטמבר שלאותה שנה, אף על פי שהם עברו לגור ביחד רק בדצמבר של אותה שנה.
לא היו להם ילדים משותפים.
פטירה

אום כולת'ום נפטרה בשנת 630, בנובמבר או דצמבר של אותה שנה.
הערות שוליים

↑  Name Meaning Of Kulthum, voticle.com
↑  Umm Kulthum bint Muhammad Biography, pantheon.world (ב־)
↑  Umme Kulthoom, geni_family_tree
↑  w3ki.com, Umm Kulthum bint Muhammad, www.w3ki.com (בהינדי)
| --- | --- |
בקרת זהויות :  TDVİA: ummu-kulsum
אלי לנדרי

| --- | --- |

 לידה:  21 ביולי 1973 (בת 51) Breaux Bridge, ארצות הברית 
 מדינה:  ארצות הברית 
 תקופת הפעילות:  מ-1997 
 מקום לימודים:  אוניברסיטת לואיזיאנה בלאפייט  Cecilia High School 
 בן או בת זוג:  Alejandro Monteverde (2006–?) 
 https://reshapewithalilandry.com
 פרופיל ב-IMDb
 
אלי לנדרי
אלי לנדרי (באנגלית: Ali Landry; נולדה ב-21 ביולי 1973) היא שחקנית ודוגמנית אמריקאית. מיס ארצות הברית 1996.
ביוגרפיה

לנדרי נולדה בלואיזיאנה והייתה מעודדת בתיכון ולאחר מכן עשתה תואר באוניברסיטה בתקשורת המונים.
ב-1990 זכתה בתואר "מיס הנוער של לואיזינה" ועלתה לחצי הגמר בתחרות הארצית.
ב-1996 זכתה בתואר "מיס לואיזיאנה" ולאחר מכן נבחרה למיס ארצות הברית, ובתחרות מיס תבל עלתה לשלב 6 המועמדות הסופיות.
ביוגרפיה > משחק

לנדרי שיחקה במספר סרטי קולנוע והופיעה בין היתר בסדרות הטלוויזיה היפים והאמיצים ופליסיטי.
בשנת 2003 החלה לגלם את ריטה לפלור במשך 3 עונות בסיטקום "איב" ברשת UPN בכיכובה של הראפרית איב.
בשנת 2018 התארחה בעונה השנייה של הסדרה "קווין יכול לחכות" ב-CBS.
ביוגרפיה > חיים אישיים

ב-2004 נישאה לשחקן מריו לופז ונפרדה ממנו באותה שנה.
איוואן

ערך זה עוסק בשם פרטי סלאבי. אם התכוונתם למשמעות אחרת, ראו .
שכיחות השם איוואן
איוואן (בקירילית: Иван או Іван) הוא שם פרטי סלאבי, גרסה של השם היווני Iōánnēs (יוהאן) מעברית יוֹחָנָן Yôḥānnān. השם פופולרי ברוסיה, אוקראינה, סרביה, סלובניה, בולגריה, קרואטיה, בלארוס, צפון מקדוניה ומונטנגרו והפך פופולרי יותר במדינות דוברות בשפות רומיות מאז המאה ה-20.
אטימולוגיה

איוואן הוא האיות הלטיני הסלאבי הנפוץ, ואילו האיות הקירילי הוא כפול: בבולגרית, רוסית, מקדונית, סרבית ומונטנגרית הוא Иван, ואילו בבלארוסית ובאוקראינית זה Iван. האיות הסלאבי (או הקירילי העתיק) של הכנסייה העתיקה הוא Їωан.
זהו קרוב משפחה סלאבי לשם הלטיני יוהנס, המקביל לג'ון האנגלי. גרסה הסלאבית זו של מקורה מן הברית החדשה ביווניתἸωάννης ( Iōánnēs) ולא מהלטינית Io (h) annes. השם היווני נגזר בתורו מעברית יוֹחָנָן. השם נגזר בסופו של דבר מהשם העברי המקראי יוחנן. פטרונימיות נפוצות הנגזרות מהשם הן איוואנוביץ' (סרבו-קרואטית), איוואנוב (רוסית ובולגרית) ואיוואנוביץ' (רוסית, משמשת בשם אמצעי), המקבילים ל"בן של איוון".
תפוצה

השם נפוץ בקרב רוסים, אוקראינים, סרבים, בולגרים, קרואטים, בלארוסים, מקדונים, מונטנגרים ובמידה קטנה יותר צ'כים וסלובקים.
איוואן הוא השם הגברי הנפוץ ביותר בבולגריה (נכון לשנת 2013) ובקרואטיה (נכון לשנת 2013). בסרביה זה היה השם הגברי התשיעי הנפוץ ביותר בתקופה 1971–1980; השישי.
בשנים 1981–1990; התשיעשנים ב־1991–200.
זהו אחד השמות הנפוצים ביותר (בין מאה המובילים) בקרואטיה, עם למעלה משלושים אלף שמות שם. השם איוואן היה הפופולרי ביותר בשנים 1930 עד 1940. שנת השיא הייתה 1930 והיה הפחות פופולרי בשנים 2003 עד 2013.
מאז המאה ה-20 הוא הופך פופולרי יותר בעולם דובר הרומאנית: איטלקית (גם הצורה המקורית וגם הגרסה האיטלקית, Ivano), ספרדית (Iván) ופורטוגזית (Ivã לעיתים).
איוואן שימש מדי פעם גם מפלגות שונות במהלך מלחמת העולם השנייה כשם כללי לסובייטים.
צורות

צורות נקבה שלו הם איוואנה (בעיקר בדרום מזרח יוגוסלביה), בעוד איוונקה ואיווה הן צורת הקטנה. צמצומים זכרים דרום-סלאביים (כולל היסטוריים) הם איוואניש, איוואנקו, איוואנצ'ה, ועוד.